89. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 443 της 24/26 Νοεμ. 1987 (ΦΕΚ Α΄ 210) Σύσταση Κλάδων και αύξηση θέσεων Κλάδων Υποχρεωτικής Εκπαίδευσης (ΕΥ) στα Δικαστήρια και στα Υποθηκοφυλακεία. Έχοντας υπόψη: 1.Τις διατάξεις του άρθρ. 10 παρ. 2 εδάφιο τέταρτο του Νομ. 1476/1984 «Διορισμός σε μόνιμες θέσεις του προσωπικού με σχέση εργασίας ιδιωτικού Δικαίου του Δημοσίου, των Ν.Π.Δ.Δ. των Ο.Τ.Α. και άλλες διατάξεις». 2.Τις διατάξεις του άρθρ. 17 του Νόμ. 1320/1983. 3.Τις διατάξεις του άρθρ. 24 παρ. 5 του Νομ. 1558/1985. 4.Την κοινή απόφαση του Πρωθυπουργού και του Υπουργού Οικονομικών αριθ. 2389/13.2.1987 (ΦΕΚ 81/1987, τευχ. Β΄) «για ανάθεση αρμοδιοτήτων στον Υφυπουργό Οικονομικών Σ. Καλούδη». 5.Τη γνωμοδότηση του Συμβουλίου της Επικρατείας αριθ. 56/5.2.1987 «με πρόταση του Αντιπροέδρου της Κυβέρνησης και Υπουργού Δικαιοσύνης και των Υπουργών Προεδρίας της Κυβέρνησης και του Υφυπουργού Οικονομικών, αποφασίζουμε: Άρθρ.1.-1.Στο Συμβούλιο της Επικρατείας συνίσταται Κλάδος Υποχρεωτικής Εκπαίδευσης (ΥΕ) Προσωπικού καθαριότητας. Ο Κλάδος αυτός περιλαμβάνει 3 θέσεις. 2.Τυπικόν προσόν διορισμού στον εισαγωγικό βαθμό του Κλάδου αυτού ορίζεται απολυτήριος τίτλος υποχρεωτικής εκπαίδευσης (δηλαδή απολυτήριο τριταξίου Γυμνασίου ή για υποψηφίους που έχουν αποφοιτήσει μέχρι και το 1980, απολυτήριο δημοτικού σχολείου). Για μία τριετία από την έναρξη ισχύος του Νόμ. 1586/1986 (1.4.1986) και κάθε φορά που δεν καθίσταται δυνατή η πλήρωση κενών θέσεων του Κλάδου αυτού από υποψηφίους με τα παραπάνω προσόντα, επιτρέπεται, ο διορισμός προσωπικού με τυπικό προσόν ορισμένη ειδικότητα ή εμπειρία (άρθρ. 17 παρ. 12 Νόμ. 1586/1986).  (Αντί γα τη σελ. 208,415(α) Σελ. 208,415(β) Τεύχος 1178-Σελ. 107 Γραμματεία των Δικαστηρίων και Εισαγγελιών 6.Β.ε.88-89 Άρθρ.2.-1.Στα Πολιτικά και Ποινικά Δικαστήρια και Εισαγγελίες συνιστάται Κλάδος Υποχρεωτικής Εκπαίδευσης (ΥΕ) Φυλάκων-Νυκτοφυλάκων. Ο Κλάδος αυτός περιλαμβάνει 6 θέσεις. 2.Στο Συμβούλιο της Επικρατείας συνιστάται Κλάδος ΥΕ Φυλάκων-Νυκτοφυλάκων. Ο Κλάδος αυτός περιλαμβάνει μία θέση με βαθμούς Δ-Γ. 3.Τυπικό προσόν διορισμού στον εισαγωγικό βαθμό των Κλάδων αυτών ορίζεται Απολυτήριος τίτλος υποχρεωτικής εκπαίδευσης (δηλαδή Απολυτήριο τριταξίου Γυμνασίου ή για όσους υποψηφίους έχουν αποφοιτήσει μέχρι και το 1980, Απολυτήριο Δημοτικού Σχολείου). Για μία τριετία από την έναρξη ισχύος του Νομ. 1586/1986 (1.4.1986) και κάθε φορά που δεν καθίσταται δυνατή η πλήρωση κενών θέσεων των Κλάδων αυτών από υποψηφίους με τα παραπάνω προσόντα, επιτρέπεται ο διορισμός προσωπικού με τυπικό προσόν ορισμένη ειδικότητα ή εμπειρία (άρθρ. 17 παρ. 12 Νομ. 1586/1986). Άρθρ.3.-1.Οι θέσεις του Κλάδου ΥΕ Προσωπικού Καθαριότητας των Πολιτικών και Ποινικών Δικαστηρίων και Εισαγγελιών αυξάνονται κατά 52 και ορίζεται έτσι ο συνολικός αριθμός θέσεων του Κλάδου αυτού σε 153. 2.Οι θέσεις του Κλάδου ΥΕ Προσωπικού Καθαριότητας των τακτικών Διοικητικών Δικαστηρίων αυξάνονται κατά 15 και ορίζεται έτσι ο συνολικός αριθμός των θέσεων του Κλάδου αυτού σε 16. 3.Οι θέσεις του Κλάδου ΥΕ Προσωπικού Καθαριότητας των εμμίσθων Υποθηκοφυλακείων αυξάνονται κατά μία και ορίζεται έτσι ο συνολικός αριθμός των θέσεων του Κλάδου αυτού σε 3.

[Source: greek_legal_code_raptarchis | Tokens: 2841]